Ons Storie - Matwerk vir Mammas
+27 81 488 6446
Klein Handjies (1 – 4jaar)
Jong Span ( 4 – 6 jaar)
Grootskooltyd ( 5 jaar +)
Groot span ( 9 jaar +)
Meer oor Matwerk vir Mammas
Vir dié van julle wat my nie ken nie, ek is Karlien Shepherd: 'n juffrou en mamma met 'n groot liefde vir onderwys!
Ek het besluit om hierdie blad te begin om Mammas te help om hul kinders te help en akademies te ondersteun.
Wat is matwerk?
Matwerk is wanneer jy en jou kind op 'n mat sit en werk. Dit is wanneer jy 'leeroomblikke' skep om jou kind te help om 'n nuwe begrip te verstaan of 'n ou een vas te lê. (Dit hoef nie op 'n mat te gebeur nie, dit kan op enige oppervlakte wees). Die idee is dat jy individuele aandag aan jou kind gee!
Kinders leer op verskillende maniere. Of jy nou 'n visuele, ouditiewe of kinestetiese kind het, kinders leer deur self te doen! Laat jou kind toe om self te vat, voel en ontdek! Geen kind is gemaak om stil te sit en net te luister nie. Dis 'boring' en outyds. Gebruik matwerk as 'n geleentheid om te ontdek! Wanneer die kind self tot by die antwoord of gevolgtrekking gekom het, sal die kind die inligting beter prosesseer en vinniger leer! Mamma is daar om leiding te gee en vrae te vra.
Ongelukkig is klaskamers deesdae propvol, die kurrikulum stel vreeslike vereistes en die juffrou het net twee hande! Ons as Mammas moet ingryp en verantwoordelikheid neem vir ons eie kinders se opvoeding. Laat my toe om julle te help!
As daar enige Mammas is wat vrae het – ek help graag! Inbox my gerus!
Ek sal van tyd tot tyd wenke plaas, sowel as hoe om my apparaat te gebruik!
Volg ons op Facebook om geen van ons wenke te mis nie.
Ons is ook op Instagram. Moet nie uitmis op alles wat ons deel nie. Volg ons sommer nou!
Ontmoet die Hart en siel van Matwerk vir Mammas
Matwerk vir Mammas Agente
Su-Zél is ons jongste en energiekste agent! Sy het 'n passie vir kinders en diere en pak alles met oorvloed aan!
Sy is woonagtig in die Kaapomgewing en dra eerstehandse kennis van al ons boeke!
Gesels gerus met haar vir wonderlike advies!
Lieflike Maryke is 'n gekwalifiseerde en ervare InterSen juffrou vanaf Durbanville. Sy is ook 'n mamma van 'n besige tweejarige lyfie! Sy is tans in die tuisonderrigbedryf en gee skool vir multigraad-leerders. Sy geniet die uitdaging om leer prakties te maak vir ons groter maats en is die meesterbrein agter ons Groot Span produkte! Sy het 'n groot liefde vir taal en help graag enige leerder om struikelblokke te oorkom! Kontak haar gerus vir navrae en advies!
Kreatiewe Jo-Mia Fourie van Kathu is 'n raakvatter-vrou. Sy gee al vir 9 jaar skool vir Graad 1-leerders en geniet dit elke dag meer en meer! Sy het self 'n besige 3-jarige lyfie tuis wat haar ekstra besig hou!
Sy hou van mooi goed en is mal daaroor om ons Matwerkprodukte te verkoop. Kontak haar vir lekker geselsies en navrae!
Michelle Bouwer is 'n ystervrou met die mooiste hart. Sy is self 'n jufrrou wat nou haar skoene volstaan as 'n mamma van drie besige lyfies. Sy het 'n groot passie vir kinders wat misverstaan word in ons skoolsisteem en wil graag dat elke liewe kindjie hul volle potensiaal bereik.
Sy glo in konkrete leermateriaal en besit elke liewe Matwerk vir Mammas produk!
Vir die heel beste advies – veral met remediëring – kontak haar gerus!
Melindri van Schoor
Dierbare Melindri was vir die laaste 9 jaar 'n Grondslagfase-juffrou. Sy is tans die eienaar van haar eie kleuterskool. Sy is ook self 'n mamma van tweelingseuntjies. Sy het 'n groot npassie vir kinders en hul ontwikkeling en glo in leer deur middel van speel!
Mooiste Elseri is 'n gekwalifiseerde rekenmeester met 'n kop vir syfers. Sy het egter haar loopbaan opsy geskuif om haar drie kinders self groot te maak. Sy is 'n liefdevolle mamma en bekwame besigheidsvrou!
Sy het 'n groot passie vir kinders en geniet Matwerk daagliks met haar eie kinders! Sy het ook haar eie Facebook-blad,Creative Memories, waarop sy vele ander produkte verkoop! Kontak haar gerus vir ekspert advies!
Beeldskone Bianca is 'n vooraanstaande Graad 3-juffrou wat al vir 7 jaar skoolgee. Sy is ook 'n mamma van 'n 3-jarige woelwater. Sy het 'n passie vir praktiese onderwys en leef elke dag haar passie in die klaskamer uit. Sy is afkomstig van Lichtenburg en gesels graag met mense regoor die land! Kontak haar gerus!
Magdelie is 'n tuisbly Karoo-mamma. Alhoewel sy 'n gekwalifiseerde onderwyseres is, verkies sy om al haar tyd aan haar eie twee liefie-lyfies te spandeer. Sy het 'n groot passie vir vroeë leer ontwikkeling en help graag ander mammas met leiding om hulle kinders, veral babas, optimaal te stimuleer.
Kontak haar gerus vir enige navrae!
Marcelle is 'n liefdevolle Mamma van drie! Sy het 'n groot liefde vir kinders en alles wat daarmee gepaard gaan. Sy het haar eie aanlynwinkel waar sy fokus op kinderprodukte!